幸後湖開宴賞荷花作（題擬）
作者：李煜
朝代：唐

paragraphs: 蓼稍蘸水火不滅，水鳥驚魚銀梭投。
滿目荷花千萬頃，紅碧相雜敷清流。
孫武已斬吳宮女，瑠璃池上佳人頭。
（見宋佚名《新編分門古今類事》卷十三引《翰苑名談》並《詩話》。
）（〖1〗《新編分門古今類事》云：「江南李後主嘗一日幸後湖，開宴賞荷花，忽作古詩云〖詩略〗。
當時識者咸謂吳宮中而有佳人頭，非吉兆也。
」後果應驗。
按：《增修詩話總龜》卷三一引《摭遺》謂此詩爲李璟作，《全唐詩》卷八因之，實誤。
《分門古今類事》同條後引李煜詩事甚詳，可證。
文長，恕不備錄。
）。